section_heading: Zlatko Fijan
paragraph_text: Za njega je uvijek najvažnije da se dokaže kao pobjednik. Taj besramni užitak koji Zlatku stvara dokazivanje da je najbolji, bez obzira na tuđe patnje, nekima je strahovito odbojan. Ipak, to je ujedno dio njegovog šarma, koji je nekima neodoljiv. Ako Zlatko ima Ahilovu petu, onda je to njegova kći Ana, koja često ima ulogu njegove savjesti. Jedini slučaj kada preispituje svoje loše postupke je kada vidi da je povrijedio nju. Nakon što se Gabrijela vratila u Hrvatsku, i saznala kako ju je Zlatko zdravu smjestio u mentalnu ustanovu, Ana mjenja svoj stav prema ocu, te napušta njegovu kuću. Gabrijela se vraća u Argentinu s ljubavnikom, Marijem Salajom, te potpisuje papire za razvod. Zlatko se potom nastavlja baviti mutnim poslovima, nakon što je izgubio kandidaturu za Sabor od Stjepana Novaka. Kasnije, počinje pokazivati zanimanje za Tinom Bauer, što njemu predstavlja flert, a njoj nešto ozbiljnije. Nakon što Tina ostane trudna, Zlatku se probude očinski osjećaji, iako ne zna istinu o djetetovom porijeklu, te odluči zaprositi Tinu. Kad ona pristane, on krene planirati vjenčanje s njom, na razočaranje kćeri Ane. Nakon održanog vjenčanja, Zlatko saznaje kako dijete koje nosi Tina možda i nije njegovo, te se on i Tina posvađaju. On je snažno odgurne, a ona padne niz stepenice, te ostane ležati na podu onesviještena. Nakon što Tina padne u komu, Zlatko planira bijeg iz Hrvatske, te poziva Karolinu da mu se pridruži. No, Tina se iznenadno probudi iz kome, i Zlatko je namjerava ubiti, no Ana ga spriječi u tome, te Zlatko završi svoj život proboden istim nožem s kojim je on namjeravao ubiti Tinu.